Dieter Speer

Dieter Speer (født 24. februar 1942) er en tidligere tysk skiskytter.

I 1971 ble han tidenes første tyske verdensmester i skiskyting, da han beseiret den dominerende utøveren, Aleksandr Tikhonov på 20 kilometer. Tikhonov hadde en stor andel i Speers prestasjon, da han før konkurransen hadde forært ham geværet. 

Året etter fikk Speer anledning til å gjøre gjengjeld. I OL 1972 gikk Tikhonov førsteetappen på Sovjetunionens stafettlag. Et par kilometer før mål falt han i en utforkjøring og brakk skien. Speer, som skulle gå tredjeetappen for DDRs lag, var ute på en oppvarmingsrunde, og så hva som skjedde. Han overlot en av sine egne ski til Tikhonov, som dermed ikke tapte nevneverdig på uhellet. Russerne gikk til topps på stafetten, mens DDR kom på tredjeplass.

Eksterne lenker 
 
 Artikkel om hendelsen i Sapporo

Tyske skiskyttere
Verdensmestere i skiskyting
Olympiske bronsemedaljevinnere for Øst-Tyskland
Deltakere for Øst-Tyskland under Vinter-OL 1968
Skiskyttere under Vinter-OL 1968
Medaljevinnere under Vinter-OL 1972
Deltakere for Øst-Tyskland under Vinter-OL 1972
Skiskyttere under Vinter-OL 1972
Fødsler i 1942
Deltakere under VM i skiskyting 1969
Deltakere under VM i skiskyting 1970
Deltakere under VM i skiskyting 1971
Deltakere under VM i skiskyting 1973